**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2022-01-31 Nr. T-1

Posėdžio data – 2022 m. sausio 20 d. Posėdis vyksta nuotoliniu būdu realiuoju laiku elektroninių ryšių priemonėmis.

Posėdžio pirmininkai: Savivaldybės meras – V. Grubliauskas, Savivaldybės mero pavaduotojas – A. Cesiulis.

Posėdžio sekretorius – M. Vitkus, Savivaldybės tarybos ir mero sekretorius.

Klaipėdiečių tribūnoje pasisako – R. Juodviršis.

Klaipėdos miesto savivaldybės tarybą (toliau – Taryba) sudaro 31 Tarybos narys.
Posėdyje dalyvauja 29 Tarybos nariai, nedalyvauja: J. Sungailienė, J. Šeršniov. Posėdyje dalyvaujančių Tarybos narių ir svečių sąrašai pridedami (1-2 priedai).

V. Grubliauskas pristato Vyriausybės atstovo Klaipėdos ir Tauragės apskrityse institucijos 2021-12-29 Nr. TR4-83(5.4E) teikimą „Dėl Želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašo, patvirtinto Klaipėdos miesto savivaldybės tarybos 2021-11-25 sprendimu Nr. T2-255, pakeitimo”.

SVARSTYTA. Darbotvarkės tvirtinimas.

 Grubliauskas praneša, kad sudarytoje darbotvarkėje yra 18 klausimų:

1. Dėl savivaldybės žemės sklypo Švepelių g. 2C, kadastro Nr. 2101/0034:50, pagrindinės žemės naudojimo paskirties ir būdo pakeitimo ir pertvarkymo. Pranešėja A. Truncienė.

2. Dėl žemės sklypo Pramonės g. 34, Klaipėdoje, dalies nuomos. Pranešėja A. Truncienė.

3. Dėl Klaipėdos miesto savivaldybės vietinės reikšmės kelių sąrašo patvirtinimo. Pranešėjas V. Nausėda.

4. Dėl atleidimo nuo vietinės rinkliavos už leidimo įrengti išorinę reklamą išdavimą. Pranešėja K. Petraitienė.

5. Dėl Klaipėdos miesto savivaldybės jaunimo vasaros užimtumo ir integracijos į darbo rinką programos įgyvendinimo tvarkos aprašo patvirtinimo. Pranešėja A. Kovalenkaitė.

6. Dėl Klaipėdos miesto savivaldybės tarybos 2015 m. rugsėjo 24 d. sprendimo Nr. T2-263 „Dėl Klaipėdos miesto akademinių reikalų tarybos sudarymo ir jos nuostatų patvirtinimo“ pakeitimo. Pranešėja A. Kovalenkaitė.

7. Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-192 „Dėl Mokytojo padėjėjo etatų įvedimo ir finansavimo švietimo įstaigose tvarkos aprašo patvirtinimo“ pakeitimo. Pranešėja L. Prižgintienė.

8. Dėl Klaipėdos miesto savivaldybės tarybos 2021 m. liepos 22 d. sprendimo Nr. T2-184 „Dėl atlyginimo dydžio už atlygintinai teikiamas paslaugas, vykdant Klaipėdos Vydūno gimnazijos kultūrinio ir meninio ugdymo programą, nustatymo“ pakeitimo. Pranešėja L. Prižgintienė.

9. Dėl Klaipėdos miesto savivaldybės tarybos 2021 m. liepos 22 d. sprendimo Nr. T2-185 „Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo“ pakeitimo. Pranešėja L. Prižgintienė.

10. Dėl Klaipėdos miesto savivaldybės tarybos 2021 m. lapkričio 25 d. sprendimo Nr. T2-279 „Dėl Materialinės paramos įstatyme nenumatytais atvejais teikimo tvarkos aprašo patvirtinimo“ pakeitimo. Pranešėja A. Liesytė.

11. Dėl Klaipėdos miesto savivaldybės tarybos 2018 m. lapkričio 29 d. sprendimo Nr. T2-250 „Dėl Materialinės paramos teikimo komisijos sudarymo ir Materialinės paramos teikimo komisijos nuostatų patvirtinimo“ pripažinimo netekusiu galios. Pranešėja A. Liesytė.

12. Dėl Klaipėdos miesto savivaldybės želdynų ir želdinių apsaugos taisyklių patvirtinimo. Pranešėja R. Jievaitienė.

13. Dėl AB „Klaipėdos vanduo“ 2022–2024 metų veiklos plano patvirtinimo. Pranešėja D. Gerasimovienė.

14. Dėl Klaipėdos miesto savivaldybės turto investavimo ir akcinės bendrovės „Klaipėdos vanduo“ įstatinio kapitalo didinimo. Pranešėjas E. Simokaitis.

15. Dėl nekilnojamojo turto pirkimo savivaldybės nuosavybėn. Pranešėjas E. Simokaitis.

16. Dėl Klaipėdos miesto savivaldybės tarybos 2012 m. kovo 29 d. sprendimo Nr. T2-91 „Dėl Klaipėdos miesto savivaldybės panaudai perduodamo turto sąrašo patvirtinimo“ pakeitimo. Pranešėjas E. Simokaitis.

17. Dėl mokyklinio autobuso perdavimo pagal panaudos sutartį. Pranešėjas E. Simokaitis.

18. Dėl savivaldybės būsto pardavimo. Pranešėjas E. Simokaitis.

V. Grubliauskas informuoja, kad Tarybai apsispręsti dėl įtraukimo į posėdžio darbotvarkę yra teikiamas vienas sprendimo projektas – Dėl Klaipėdos miesto savivaldybės tarybos Kontrolės komiteto 2022 metų veiklos programos patvirtinimo. Pranešėjas A. Vaitkus.

S. Budinas siūlo darbotvarkės 13 klausimą „Dėl AB „Klaipėdos vanduo“ 2022–2024 metų veiklos plano patvirtinimo“ svarstyti po 14 klausimo „Dėl Klaipėdos miesto savivaldybės turto investavimo ir akcinės bendrovės „Klaipėdos vanduo“ įstatinio kapitalo didinimo“.

V. Grubliausko siūlymu, bendru sutarimu, pritarta papildomo klausimo „Dėl Klaipėdos miesto savivaldybės tarybos Kontrolės komiteto 2022 metų veiklos programos patvirtinimo“ įtraukimui į posėdžio darbotvarkę.

V. Grubliausko siūlymu, bendru sutarimu, pritarta S. Budino siūlymui sukeisti vietomis 13 ir 14 darbotvarkės klausimus.

V. Grubliauskas siūlo apsispręsti dėl darbotvarkės patvirtinimo. Balsavimu (už – 26,
prieš – 0, susilaiko – 0) darbotvarkė su pakeitimu patvirtinta.

PATVIRTINTA DARBOTVARKĖ:

1. Dėl savivaldybės žemės sklypo Švepelių g. 2C, kadastro Nr. 2101/0034:50, pagrindinės žemės naudojimo paskirties ir būdo pakeitimo ir pertvarkymo. Pranešėja A. Truncienė.

2. Dėl žemės sklypo Pramonės g. 34, Klaipėdoje, dalies nuomos. Pranešėja A. Truncienė.

3. Dėl Klaipėdos miesto savivaldybės vietinės reikšmės kelių sąrašo patvirtinimo. Pranešėjas V. Nausėda.

4. Dėl atleidimo nuo vietinės rinkliavos už leidimo įrengti išorinę reklamą išdavimą. Pranešėja K. Petraitienė.

5. Dėl Klaipėdos miesto savivaldybės jaunimo vasaros užimtumo ir integracijos į darbo rinką programos įgyvendinimo tvarkos aprašo patvirtinimo. Pranešėja A. Kovalenkaitė.

6. Dėl Klaipėdos miesto savivaldybės tarybos 2015 m. rugsėjo 24 d. sprendimo Nr. T2-263 „Dėl Klaipėdos miesto akademinių reikalų tarybos sudarymo ir jos nuostatų patvirtinimo“ pakeitimo. Pranešėja A. Kovalenkaitė.

7. Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-192 „Dėl Mokytojo padėjėjo etatų įvedimo ir finansavimo švietimo įstaigose tvarkos aprašo patvirtinimo“ pakeitimo. Pranešėja L. Prižgintienė.

8. Dėl Klaipėdos miesto savivaldybės tarybos 2021 m. liepos 22 d. sprendimo Nr. T2-184 „Dėl atlyginimo dydžio už atlygintinai teikiamas paslaugas, vykdant Klaipėdos Vydūno gimnazijos kultūrinio ir meninio ugdymo programą, nustatymo“ pakeitimo. Pranešėja L. Prižgintienė.

9. Dėl Klaipėdos miesto savivaldybės tarybos 2021 m. liepos 22 d. sprendimo Nr. T2-185 „Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo“ pakeitimo. Pranešėja L. Prižgintienė.

10. Dėl Klaipėdos miesto savivaldybės tarybos 2021 m. lapkričio 25 d. sprendimo Nr. T2-279 „Dėl Materialinės paramos įstatyme nenumatytais atvejais teikimo tvarkos aprašo patvirtinimo“ pakeitimo. Pranešėja A. Liesytė.

11. Dėl Klaipėdos miesto savivaldybės tarybos 2018 m. lapkričio 29 d. sprendimo Nr. T2-250 „Dėl Materialinės paramos teikimo komisijos sudarymo ir Materialinės paramos teikimo komisijos nuostatų patvirtinimo“ pripažinimo netekusiu galios. Pranešėja A. Liesytė.

12. Dėl Klaipėdos miesto savivaldybės želdynų ir želdinių apsaugos taisyklių patvirtinimo. Pranešėja R. Jievaitienė.

13. Dėl Klaipėdos miesto savivaldybės turto investavimo ir akcinės bendrovės „Klaipėdos vanduo“ įstatinio kapitalo didinimo. Pranešėjas E. Simokaitis.

14. Dėl AB „Klaipėdos vanduo“ 2022–2024 metų veiklos plano patvirtinimo. Pranešėja D. Gerasimovienė.

15. Dėl nekilnojamojo turto pirkimo savivaldybės nuosavybėn. Pranešėjas E. Simokaitis.

16. Dėl Klaipėdos miesto savivaldybės tarybos 2012 m. kovo 29 d. sprendimo Nr. T2-91 „Dėl Klaipėdos miesto savivaldybės panaudai perduodamo turto sąrašo patvirtinimo“ pakeitimo. Pranešėjas E. Simokaitis.

17. Dėl mokyklinio autobuso perdavimo pagal panaudos sutartį. Pranešėjas E. Simokaitis.

18. Dėl savivaldybės būsto pardavimo. Pranešėjas E. Simokaitis.

19. Dėl Klaipėdos miesto savivaldybės tarybos Kontrolės komiteto 2022 metų veiklos programos patvirtinimo. Pranešėjas A. Vaitkus.

V. Grubliauskas pagarsina frakcijos „Už Klaipėdos ateitį“ pareiškimą dėl frakcijos pavadinimo pakeitimo į „Demokratų frakcija „Vardan Klaipėdos“.

1. SVARSTYTA. Savivaldybės žemės sklypo Švepelių g. 2C, kadastro Nr. 2101/0034:50, pagrindinės žemės naudojimo paskirties ir būdo pakeitimas ir pertvarkymas.

Pranešėja – A. Truncienė, Žemėtvarkos skyriaus vyriausioji specialistė, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos, Miesto ūkio ir aplinkosaugos bei Miesto plėtros ir strateginio planavimo komitetai.

N. Puteikienė siūlo nepritarti sprendimo projektui, nes nėra žinoma, koks objektas bus toje žemėje ir kokia gali būti to objekto vykdomos veiklos tarša bei poveikis aplinkai. Atkreipia dėmesį į tai, kad LEZ-o teritorijoje vykdančioms veiklą taršioms įmonėms yra taikomos mokestinės lengvatos. Mano, kad tokioms įmonėms lengvatos neturėtų būti taikomos.

A. Barbšys sako, kad kokia veikla bus vykdoma toje žemėje ir ar ji bus tarši, bus aiškinamasi, kai bus atliktas poveikio aplinkai vertinimas. Siūlo pritarti sprendimo projektui.

NUSPRĘSTA. Pritarti sprendimo projektui. Priimti sprendimą dėl savivaldybės žemės sklypo Švepelių g. 2C, kadastro Nr. 2101/0034:50, pagrindinės žemės naudojimo paskirties ir būdo pakeitimo ir pertvarkymo:

„1. Pakeisti Klaipėdos miesto savivaldybei nuosavybės teise priklausančio 0,3800 ha žemės sklypo Švepelių g. 2C, kadastro Nr. 2101/0034:50, pagrindinę žemės naudojimo paskirtį ir naudojimo būdą iš žemės ūkio paskirties, kiti žemės ūkio paskirties žemės sklypai, į kitos paskirties: 0,2334 ha ir 0,0419 ha dalių – pramonės ir sandėliavimo objektų teritorijos naudojimo būdą, 0,1047 ha dalies – susisiekimo ir inžinerinių tinklų koridorių teritorijos naudojimo būdą.

2. Leisti pertvarkyti 0,3800 ha dydžio žemės sklypą Švepelių g. 2C, kadastro Nr. 2101/0034:50, padalijant į atskiras 0,2334 ha, 0,1047 ha ir 0,0419 ha dydžio dalis ir sujungiant šias dalis su valstybinės žemės sklypais (pridedami žemės sklypų planai, 6 lapai).

3. Įgalioti Klaipėdos miesto savivaldybės administracijos direktorių Gintarą Neniškį pasirašyti su Nacionaline žemės tarnyba prie Žemės ūkio ministerijos sutartį dėl savivaldybės ir valstybinės žemės sklypų sujungimo.

4. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 24, prieš – 1, susilaiko – 3.

2. SVARSTYTA. Žemės sklypo Pramonės g. 34, Klaipėdoje, dalies nuoma.

Pranešėja – A. Truncienė, Žemėtvarkos skyriaus vyriausioji specialistė, pristato sprendimo projektą.

V. Grubliauskas informuoja, kad sprendimo projektą svarstė Finansų ir ekonomikos bei Miesto plėtros ir strateginio planavimo komitetai. Finansų ir ekonomikos komitetas pritarė Savivaldybės administracijos siūlymui ištaisyti techninę klaidą sprendimo projekto 1 punkte ir aiškinamajame rašte. Savivaldybės administracija pateikė raštą su siūlymu sprendimo projekto 1 punktą išdėstyti taip:

„1. Išnuomoti 7,6000 ha kitos paskirties žemės sklypo Klaipėdoje, Pramonės g. 34, unikalus Nr. 4400-5776-5338, 0,2334 ha dalį, plane pažymėta indeksu B/2334, nuosavybės teise priklausančią Klaipėdos miesto savivaldybei, uždarajai akcinei bendrovei Klaipėdos laisvosios ekonominės zonos valdymo bendrovei, juridinio asmens kodas 100707092, buveinės adresas: Pramonės g. 8, Klaipėda, 99 metų laikotarpiui.“.

V. Grubliausko siūlymu, bendru sutarimu, pritarta siūlymui ištaisyti techninę klaidą sprendimo projekto 1 punkte ir aiškinamajame rašte.

A. Vaitkus sako, kad pritars sprendimo projektui, nes pritaria plėtrai LEZ-o teritorijoje ir investicijų pritraukimui. Atkreipia dėmesį į tai, kad labai svarbus miesto valdžios procesas yra prižiūrėti, kai yra teikiami investiciniai planai, kad ekonomiškai pagrįsta investicija būtų subalansuota ir draugiška aplinkai.

N. Puteikienė sako, kad balsuojant susilaikys. Teigia, kad gamykloms su stipriu poveikiu aplinkai, negalima taikyti mokestinių lengvatų, ir kad tokios gamyklos turėtų būti statomos tokiuose sklypuose, kuriuose privalomi visi mokesčiai. Mano, kad Savivaldybė turėtų suformuoti kitokį sprendimų projektų pateikimo mechanizmą, kad neužtektų tiktai LEZ-o paraiškos apie ateinantį naują investuotoją, o būtų galima ir įvertinti, ar investicijos nekenks klaipėdiečių sveikatai.

NUSPRĘSTA. Pritarti sprendimo projektui (su pakeitimu). Priimti sprendimą dėl žemės sklypo Pramonės g. 34, Klaipėdoje, dalies nuomos:

„1. Išnuomoti 7,6000 ha kitos paskirties žemės sklypo Klaipėdoje, Pramonės g. 34, unikalus Nr. 4400-5776-5338, 0,2334 ha dalį, plane pažymėta indeksu B/2334, nuosavybės teise priklausančią Klaipėdos miesto savivaldybei, uždarajai akcinei bendrovei Klaipėdos laisvosios ekonominės zonos valdymo bendrovei, juridinio asmens kodas 100707092, buveinės adresas: Pramonės g. 8, Klaipėda, 99 metų laikotarpiui.

2. Įgalioti Klaipėdos miesto savivaldybės administracijos direktorių Gintarą Neniškį pasirašyti savivaldybės žemės nuomos sutartį..“.

BALSUOTA: už – 26, prieš – 0, susilaiko – 2.

3. SVARSTYTA. Klaipėdos miesto savivaldybės vietinės reikšmės kelių sąrašo patvirtinimas.

Pranešėjas – V. Nausėda, Geodezijos ir GIS skyriaus vedėjas.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos, Miesto ūkio ir aplinkosaugos bei Miesto plėtros ir strateginio planavimo komitetai. Finansų ir ekonomikos komitetas paprašė Savivaldybės administracijos per mėnesį pateikti komitetui informaciją apie pietinio įvažiavimo projekto eigą.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės vietinės reikšmės kelių sąrašo patvirtinimo:

„1. Patvirtinti Klaipėdos miesto savivaldybės vietinės reikšmės kelių sąrašą (pridedama).

2. Pripažinti netekusiu galios Klaipėdos miesto savivaldybės tarybos 2019 m. gegužės 30 d. sprendimą Nr. T2-147 „Dėl Klaipėdos miesto savivaldybės vietinės reikšmės kelių sąrašo patvirtinimo“ su visais pakeitimais ir papildymais.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 0.

4. SVARSTYTA. Atleidimas nuo vietinės rinkliavos už leidimo įrengti išorinę reklamą išdavimą.

Pranešėja – K. Petraitienė, Finansų skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl atleidimo nuo vietinės rinkliavos už leidimo įrengti išorinę reklamą išdavimą:

„Atleisti savivaldybės biudžeto sąskaita:

1. viešąją įstaigą „Mažųjų pasaulis“ (kodas 302832664) nuo 166,00 Eur vietinės rinkliavos už leidimo įrengti išorinę reklamą Kretingos g. 177, Klaipėdoje, išdavimą už laikotarpį nuo 2022‑01‑01 iki 2022-12-31 mokėjimo;

Klaipėdos Vytauto Didžiojo gimnaziją (kodas 190438049) nuo 341,00 Eur vietinės rinkliavos už leidimo įrengti išorinę reklamą S. Daukanto g. 31, Klaipėdoje, išdavimą už laikotarpį nuo 2022‑01‑01 iki 2022‑12‑31 mokėjimo.“.

BALSUOTA: už – 28, prieš – 0, susilaiko – 0.

5. SVARSTYTA. Klaipėdos miesto savivaldybės jaunimo vasaros užimtumo ir integracijos į darbo rinką programos įgyvendinimo tvarkos aprašo patvirtinimas.

Pranešėja – A. Kovalenkaitė, Jaunimo ir bendruomenės reikalų koordinavimo grupės vyriausioji specialistė.

V. Grubliauskas informuoja, kad sprendimo projektą svarstė ir jam pritarė be pastabų Sveikatos ir socialinių reikalų komitetas. Finansų ir ekonomikos komitetas paprašė patikslinti aiškinamąjį raštą. Savivaldybės administracija, atsižvelgdama į komiteto pastabą, įpareigojimą įvykdė.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės jaunimo vasaros užimtumo ir integracijos į darbo rinką programos įgyvendinimo tvarkos aprašo patvirtinimo:

„1. Patvirtinti Klaipėdos miesto savivaldybės jaunimo vasaros užimtumo ir integracijos į darbo rinką programos įgyvendinimo tvarkos aprašą (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 0.

6. SVARSTYTA. Klaipėdos miesto savivaldybės tarybos 2015 m. rugsėjo 24 d. sprendimo Nr. T2-263 „Dėl Klaipėdos miesto akademinių reikalų tarybos sudarymo ir jos nuostatų patvirtinimo“ pakeitimas.

Pranešėja – A. Kovalenkaitė, Jaunimo ir bendruomenės reikalų koordinavimo grupės vyriausioji specialistė.

V. Grubliauskas informuoja, kad sprendimo projektą svarstė ir jam pritarė be pastabų Kultūros, švietimo ir sporto komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. rugsėjo 24 d. sprendimo Nr. T2-263 „Dėl Klaipėdos miesto akademinių reikalų tarybos sudarymo ir jos nuostatų patvirtinimo“ pakeitimo:

„1. Pakeisti Klaipėdos miesto savivaldybės tarybos 2015 m. rugsėjo 24 d. sprendimą Nr. T2 263 „Dėl Klaipėdos miesto akademinių reikalų tarybos sudarymo ir jos nuostatų patvirtinimo“ ir 2 punktą išdėstyti taip:

„2. Sudaryti šios sudėties nuolatinę Klaipėdos miesto akademinių reikalų tarybą:

2.1. Kornelija Dapkutė, Klaipėdoje veikiančių aukštųjų mokyklų studentų atstovybių atstovė;

2.2. Viktorija Giedraitienė, viešosios įstaigos „Klaipėda ID“ atstovė;

2.3. Edmundas Kvederis, Klaipėdos miesto savivaldybės tarybos Kultūros, švietimo ir sporto komiteto deleguotas atstovas;

2.4. doc. dr. Angelė Lileikienė, Lietuvos verslo kolegijos direktorė;

2.5. Gražina Markvaldienė, Klaipėdos valstybinės kolegijos direktorė;

2.6. Rima Mickienė, Lietuvos aukštosios jūreivystės mokyklos direktoriaus pavaduotoja akademinei veiklai;

2.7. Jolanta Mileškienė, Klaipėdos apskrities darbdavių asociacijos deleguota narė;

2.8. Aistė Moteikaitienė, VšĮ LCC tarptautinio universiteto rinkodaros direktorė;

2.9. Viktorija Palubinskienė, Socialinių mokslų kolegijos direktoriaus pavaduotoja;

2.10. Renatas Petronis, Lietuvos pramonininkų konfederacijos deleguotas narys, UAB „Techvitas“ direktorius;

2.11. Violeta Petrušienė, Klaipėdoje veikiančių profesinių mokyklų deleguota atstovė, Klaipėdos technologijų mokymo centro direktorė;

2.12. Vilija Prižgintienė, Klaipėdos mokyklų direktorių tarybos deleguota narė, Klaipėdos „Ąžuolyno“ gimnazijos direktorė;

2.13. Viktoras Senčila, Klaipėdos miesto savivaldybės tarybos Miesto plėtros ir strateginio planavimo komiteto deleguotas atstovas;

2.14. Reda Švelniūtė, Klaipėdos miesto savivaldybės administracijos Ekonominės plėtros grupės vadovė;

2.15. doc. dr. Rita Vaičekauskaitė, Klaipėdos universiteto rektoriaus patarėja;

2.16. Arvydas Vaitkus, Klaipėdos miesto savivaldybės tarybos Sveikatos ir socialinių reikalų komiteto deleguotas atstovas;

2.17. Aistė Valadkienė, Klaipėdos miesto savivaldybės administracijos Jaunimo ir bendruomenių reikalų koordinavimo grupės jaunimo reikalų koordinatorė (grupės vadovė);

2.18. Robertas Valantiejus, Lietuvos jūrų krovos kompanijų asociacijos atstovas;

2.19. Ričardas Zulcas, Klaipėdos miesto savivaldybės administracijos vyriausiasis patarėjas.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 0.

7. SVARSTYTA. Klaipėdos miesto savivaldybės tarybos 2017 m. liepos 27 d. sprendimo Nr. T2-192 „Dėl Mokytojo padėjėjo etatų įvedimo ir finansavimo švietimo įstaigose tvarkos aprašo patvirtinimo“ pakeitimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2017 m. liepos 27 d. sprendimo Nr. T2-192 „Dėl Mokytojo padėjėjo etatų įvedimo ir finansavimo švietimo įstaigose tvarkos aprašo patvirtinimo“ pakeitimo:

„1. Pakeisti Klaipėdos miesto savivaldybės mokytojo padėjėjo etatų įvedimo ir finansavimo švietimo įstaigose tvarkos aprašą, patvirtintą Klaipėdos miesto savivaldybės tarybos 2017 m. liepos 27 d. sprendimu Nr. T2-192 „Dėl Mokytojo padėjėjo etatų įvedimo ir finansavimo švietimo įstaigose tvarkos aprašo patvirtinimo“:

1.1. pakeisti 3 punktą ir jį išdėstyti taip:

,,3. Apraše vartojamos Lietuvos Respublikos švietimo įstatyme, Lietuvos Respublikos švietimo, mokslo ir sporto ministro ir kituose teisės aktuose apibrėžtos sąvokos.“;

1.2. pakeisti 4 punktą ir jį išdėstyti taip:

„4. Mokytojo padėjėjo etatai švietimo įstaigose gali būti steigiami Lietuvos Respublikos švietimo, mokslo ir sporto ministro nustatyta tvarka, kai atitinka šiuos abu kriterijus kartu:

4.1. švietimo įstaigoje mokosi mokinys (-iai), turintis (-ys) vidutinių, didelių ar labai didelių specialiųjų ugdymosi poreikių ir negalintis (-ys) savarankiškai dalyvauti ugdymo procese;

4.2. pedagoginė psichologinė tarnyba įvertina mokytojo padėjėjo pagalbos konkrečiam vaikui teikimo poreikį ir raštu rekomenduoja jos skyrimą.“;

1.3. pakeisti 5 punktą ir jį išdėstyti taip:

„5. Mokytojo padėjėjo etatai švietimo įstaigoje rugpjūčio ir sausio mėnesį tikslinami (įvedami nauji, didinami arba mažinami), kai:

5.1. švietimo įstaigos vadovas Savivaldybės administracijos direktoriui pateikia prašymą dėl mokytojo padėjėjo etatų poreikio (prideda nuasmenintas pedagoginės psichologinės tarnybos pažymos dėl specialiojo ugdymosi ir (ar) švietimo pagalbos skyrimo kopijas su vaiko vardo ir pavardės inicialais dėl mokytojo padėjėjo pagalbos jam skyrimo) ir informaciją apie mokinių, kuriems reikalinga mokytojo padėjėjo pagalba, skaičiaus pokytį;

5.2. Komisija priima protokolinį nutarimą dėl tokio (-ių) etato (-ų) konkrečioje švietimo įstaigoje patikslinimo (įvedamo naujo, didinimo arba mažinimo).“;

1.4. pakeisti 8 punktą ir jį išdėstyti taip:

„8. Komisija:

8.1. išnagrinėja švietimo įstaigos pateiktą pedagoginės psichologinės tarnybos pažymą;

8.2. įvertina mokytojo padėjėjo etato (-ų) švietimo įstaigose poreikio pagrįstumą, siedama jį su mokinių sutrikimų lygiais, pagalbos poreikiu ir jos teikimo efektyvumu;

8.3. priima protokolinius nutarimus dėl mokytojo padėjėjo etato (-ų) įvedimo (neįvedimo), didinimo arba mažinimo konkrečioje švietimo įstaigoje, atsižvelgdama į vaikų skaičių, jų sutrikimus ir specialiųjų ugdymosi poreikių lygius.“;

1.5. pakeisti 10 punktą ir jį išdėstyti taip;

,,10. Švietimo įstaigoje mokytojo padėjėjo etatų finansavimui naudojamos mokymo lėšos pagal Lietuvos Respublikos Vyriausybės nutarimu patvirtintą Mokymo lėšų apskaičiavimo, paskirstymo ir panaudojimo tvarkos aprašą.“;

1.6. pakeisti 11 punktą ir jį išdėstyti taip:

„11. Savivaldybės biudžeto lėšos mokytojo padėjėjo etatams finansuoti gali būti skiriamos:

11.1. specialiosios paskirties Savivaldybės ir nevalstybinei mokyklai, kurioje ugdomi mokiniai, turintys didelių ir labai didelių specialiųjų ugdymosi poreikių;

11.2. švietimo įstaigai, jei yra mokytojų padėjėjų etatų poreikis, pateikus Savivaldybės administracijos direktoriui dokumentus, įrodančius, kad mokymo lėšų nepakanka.“;

1.7. pakeisti 14 punktą ir jį išdėstyti taip:

„14. Mokytojo padėjėjas:

14.1. padeda ribotų galimybių mokiniui ar (ir) mokinių grupei, kurie turi vidutinių, didelių ar labai didelių specialiųjų ugdymosi poreikių ir negali savarankiškai dalyvauti ugdymo procese;

14.2. pagalbą mokiniams, turintiems specialiųjų ugdymosi poreikių, teikia ugdymo proceso metu tiesioginiu būdu (kai mokomasi kasdieniu mokymo proceso organizavimo būdu) ir nuotoliniu ir (ar) tiesioginiu būdu (kai mokomasi nuotoliniu mokymo proceso organizavimo būdu), priklausomai nuo mokinio (-ių) sutrikimo (-ų) ir specialiųjų ugdymosi poreikių lygio (-ių);

14.3. bendradarbiauja su mokytoju, specialiuoju pedagogu, logopedu, kitais pagalbos specialistais.“;

1.8. pakeisti 15 punktą ir jį išdėstyti taip:

„15. Mokytojo padėjėjas turi:

15.1. turėti ne žemesnį kaip vidurinį išsilavinimą ir žinių apie mokinių sutrikimų specifiką;

15.2. gebėti bendrauti ir dirbti su mokiniais, atsižvelgiant į jų sutrikimus ir pedagoginės psichologinės tarnybos rekomendacijas;

15.3. gebėti bendradarbiauti su mokytoju, specialiuoju pedagogu, logopedu, kitais specialistais, mokinių tėvais (globėjais, rūpintojais).“.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje..“.

BALSUOTA: už – 28, prieš – 0, susilaiko – 0.

8. SVARSTYTA. Klaipėdos miesto savivaldybės tarybos 2021 m. liepos 22 d. sprendimo Nr. T2-184 „Dėl atlyginimo dydžio už atlygintinai teikiamas paslaugas, vykdant Klaipėdos Vydūno gimnazijos kultūrinio ir meninio ugdymo programą, nustatymo“ pakeitimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2021 m. liepos 22 d. sprendimo Nr. T2-184 „Dėl atlyginimo dydžio už atlygintinai teikiamas paslaugas, vykdant Klaipėdos Vydūno gimnazijos kultūrinio ir meninio ugdymo programą, nustatymo“ pakeitimo:

„1. Pakeisti Klaipėdos miesto savivaldybės tarybos 2021 m. liepos 22 d. sprendimą Nr. T2 184 „Dėl atlyginimo dydžio už atlygintinai teikiamas paslaugas, vykdant Klaipėdos Vydūno gimnazijos kultūrinio ir meninio ugdymo programą, nustatymo“:

1.1. papildyti 1 punktu ir jį išdėstyti taip:

„1. Nustatyti, kad Klaipėdos Vydūno gimnazijos kultūrinio ir meninio ugdymo programa finansuojama lygiomis dalimis iš Klaipėdos miesto savivaldybės biudžeto ir tėvų įmokų, lėšas skiriant programą vykdančių mokytojų darbo užmokesčiui ir ugdymo reikmėms.“;

1.2. buvusius 1−5 punktus laikyti atitinkamai 2−6 punktais.

Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 27, prieš – 0, susilaiko – 0.

9. SVARSTYTA. Klaipėdos miesto savivaldybės tarybos 2021 m. liepos 22 d. sprendimo Nr. T2-185 „Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo“ pakeitimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2021 m. liepos 22 d. sprendimo Nr. T2-185 „Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo“ pakeitimo:

„1. Pakeisti Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašą, patvirtintą Klaipėdos miesto savivaldybės tarybos 2021 m. liepos 22 d. sprendimu Nr. T2-185 „Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo“ ir papildyti jį 40.8 papunkčiu:

„40.8. jeigu ugdymo procesas nevyko mokytojo ligos metu ar kitomis su ugdymo proceso nevykdymu susijusiomis aplinkybėmis.“

Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už –27 , prieš – 0, susilaiko – 0.

10. SVARSTYTA. Klaipėdos miesto savivaldybės tarybos 2021 m. lapkričio 25 d. sprendimo Nr. T2-279 „Dėl Materialinės paramos įstatyme nenumatytais atvejais teikimo tvarkos aprašo patvirtinimo“ pakeitimas.

Pranešėja – A. Liesytė, Socialinės paramos skyriaus vedėja, pristato sprendimo projektą. Aiškina, kad sprendimo projekto rengimą inicijavo Socialinės paramos skyrius, suderinęs jį su kuruojančiais skyriaus veiklą savivaldybės specialistais. Kadangi komisijos narių sudėtis metų eigoje nuolat kinta ir tam, kad nereiktų dėl pakeitimų nuolat kreiptis į Tarybą, bei siekiant, kad lanksčiau vyktų komisijos darbas, buvo parengtas sprendimo projektas, kuriuo komisijos nuostatus siūloma tvirtinti Savivaldybės administracijos direktoriui.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Sveikatos ir socialinių reikalų komitetai.

N. Puteikienė sako, kad nei viena Tarybos komisija nedirba pagal Savivaldybės administracijos suformuotus nuostatus ir yra pažadėta, kad visų Tarybos komisijų ir tarybų nuostatai bus suvienodinti. Teigia, kad vykdančioji institucija atima Tarybos teisę priimti sprendimus ir apibrėžti komisijos darbo tvarką. Balsuos prieš sprendimo projektą ir ragina kitus jam nepritarti.

J. Simonavičiūtė sako, kad komisija yra sudaryta prie Tarybos, todėl nuostatus ji turi tvirtinti, o ne Savivaldybės administracija. Tarybos nariai turi žinoti tikrąją padėtį susijusią su paramos teikimu ir spręsti kam ją suteikti.

M. Vitkus sako, kad skirtingų komisijų ir tarybų darbas yra skirtingai reglamentuojamos ir įgaliojimų suteikimas direktoriui neprieštarauja įstatymams.

V. Raugelė sako, kad sprendimo projekto aiškinamasis raštas neatsako nė į vieną privalomą atsakyti klausimą. Teigia, kad Savivaldybės administracija pirmiausia turėjo atsiklausti Tarybos, ar ji sutinka perduoti komisijos sudėties ir jos nuostatų tvirtinimo klausimus spręsti Savivaldybės administracijos direktoriui. Siūlo nepritarti nei šiam, nei kitam esančiam po jo darbotvarkėje sprendimo projektui.

A. Kačalinas sako, kad įgaliojimų perdavimas direktoriui tvirtinti komisijos nuostatus nėra teisėtumo ar neteisėtumo klausimas, o yra tikslingumo klausimas. Iš principo Taryba sprendimu įgaliojimus direktoriui gali suteikti, tačiau ar tai yra tikslinga, turi apsispręsti Taryba.

A. Vaitkus sako, kad materialinės paramos teikimo klausimas socialiai yra labai jautrus miestiečiams, todėl nereikėtų iš Tarybos narių atimti teisės spręsti šį klausimą. Siūlo nepritarti nei šiam, nei kitam esančiam po jo darbotvarkėje sprendimo projektui.

S. Budinas sako, kad nepritars sprendimo projektui, nes komisijos sudėtis nėra dažnai keičiama ir Tarybą nušalinti nuo šių klausimų sprendimo būtų visiškai nelogiška.

K. Bagdonas sako, kad komisijos darbas strigdavo, kai vykdavo pokyčiai Taryboje. Kadangi teisininko išvada yra, jog sprendimo projektas neprieštarauja teisės aktams, ir siekiant operatyviai spręsti paslaugų teikimo klausimus, siūlo pritarti pateiktam sprendimo projektui.

R. Taraškevičius siūlo atidėti klausimo svarstymą.

V. Grubliauskas siūlo apsispręsti dėl klausimo svarstymo atidėjimo. Balsavimu (už – 22, prieš – 5, susilaiko – 1) pritarta siūlymui atidėti klausimo svarstymą.

NUSPRĘSTA. Atidėti klausimo svarstymą.

11. SVARSTYTA. Klaipėdos miesto savivaldybės tarybos 2018 m. lapkričio 29 d. sprendimo Nr. T2-250 „Dėl Materialinės paramos teikimo komisijos sudarymo ir Materialinės paramos teikimo komisijos nuostatų patvirtinimo“ pripažinimo netekusiu galios.

Pranešėja – A. Liesytė, Socialinės paramos skyriaus vedėja, pristato sprendimo projektą.

V. Grubliausko siūlo apsispręsti dėl klausimo svarstymo atidėjimo. Bendru sutarimu pritarta siūlymui atidėti klausimo svarstymą.

NUSPRĘSTA. Atidėti klausimo svarstymą.

12. SVARSTYTA. Klaipėdos miesto savivaldybės želdynų ir želdinių apsaugos taisyklių patvirtinimas.

Pranešėja – R. Jievaitienė, Aplinkosaugos skyriaus vedėja, pristato sprendimo projektą. Informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės želdynų ir želdinių apsaugos taisyklių patvirtinimo:

„1. Patvirtinti Klaipėdos miesto savivaldybės želdynų ir želdinių apsaugos taisykles (pridedama).

2. Pripažinti netekusiu galios Klaipėdos miesto savivaldybės tarybos 2008 m. lapkričio 27 d.

sprendimą Nr. T2-389 „Dėl Klaipėdos miesto savivaldybės želdynų ir želdinių apsaugos taisyklių patvirtinimo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 29, prieš – 0, susilaiko – 0.

Pertrauka.

13. SVARSTYTA. Klaipėdos miesto savivaldybės turto investavimas ir akcinės bendrovės „Klaipėdos vanduo“ įstatinio kapitalo didinimas.

Pranešėjas – E. Simokaitis, Turto valdymo skyriaus vedėjas, pristato sprendimo projektą. Informuoja, kad sprendimo projektą svarstė ir jam pritarė be pastabų Finansų ir ekonomikos, Miesto ūkio ir aplinkosaugos bei Miesto plėtros ir strateginio planavimo komitetai. Prašo leisti sprendimo projekte patikslinti turto rinkos vertę, atitinkamai pakoreguoti įsigyjamų akcinės bendrovės „Klaipėdos vanduo“ akcijų skaičių ir sprendimo projekto priede turtinių vienetų bendrą ilgį, kadangi nepriklausomas turto vertintojas turto vertės nustatymo pažymoje patikslino vertinamo turto turtinius vienetus, turto rinkos vertę.

A. Cesiulio siūlymu, bendru sutarimu, pritarta Savivaldybės administracijos siūlomiems pakeitimams.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės turto investavimo ir akcinės bendrovės „Klaipėdos vanduo“ įstatinio kapitalo didinimo:

„1. Perduoti Klaipėdos miesto savivaldybei nuosavybės teise priklausantį ilgalaikį materialųjį turtą (paviršinių nuotekų tinklus), nurodytą šio sprendimo priede, kurio nepriklausomo turto vertintojo nustatyta rinkos vertė – 11 920 399,36 Eur, kaip savivaldybės papildomą nepiniginį įnašą akcinei bendrovei „Klaipėdos vanduo“, didinant šios bendrovės įstatinį kapitalą.

2. Pavesti Klaipėdos miesto savivaldybės administracijos direktoriui, akcinės bendrovės „Klaipėdos vanduo“ savivaldybei nuosavybės teise priklausančių akcijų valdytojui, įgalioti savo atstovą šios bendrovės visuotiniame akcininkų susirinkime balsuoti už bendrovės įstatinio kapitalo padidinimą 11 920 399,36 Eur papildomu nepiniginiu įnašu – Klaipėdos miesto savivaldybei nuosavybės teise priklausančiu 1 punkte nurodytu turtu, išleidžiant 28,96 Eur nominalios vertės 411 616 vienetų paprastųjų vardinių akcijų, nustatant, kad akcijų emisijos kaina lygi jų nominaliai vertei, kurias įsigytų Klaipėdos miesto savivaldybė ir už jas apmokėtų šiuo nepiniginiu įnašu, kurio vertė atitinka akcijų, numatomų išleisti už šį įnašą, skaičių pagal akcijų nominalių verčių sumą.

3. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 24, prieš – 0, susilaiko – 1.

14. SVARSTYTA. AB „Klaipėdos vanduo“ 2022–2024 metų veiklos plano patvirtinimas.

Pranešėja – D. Gerasimovienė, Statinių administravimo skyriaus vedėja, pristato sprendimo projektą.

A. Cesiulis informuoja, kad sprendimo projektą svarstė ir jam pritarė be pastabų Finansų ir ekonomikos, Miesto ūkio ir aplinkosaugos bei Miesto plėtros ir strateginio planavimo komitetai.

B. Jonikas pristato 2022-2024 m. AB „Klaipėdos vanduo“ faktinį investicijų įgyvendinimą nuo 2016 m.; investicijų pasiskirstymą pagal vietoves, investicijų tipus ir veiklos kryptis; turtą (paviršinių nuotekų tinklus) perimtą iš savivaldybės; finansavimo šaltinius; investicijų paskirstymą pagal kategorijas ir vietoves; kryptis; kainų pokyčius bei 2019-2021 m. veiklos plano preliminarų vykdymą.

S. Budinas sako, kad savivaldybės 2018-2020 m. planuose yra numatytas infrastruktūros įrengimas Medelyno kvartale, tačiau įmonės veiklos plane to nėra. Siūlo šį klausimą visiems bendrai spręsti neatidėliotinai.

A. Vaitkus linki bendrovei veiklą planuoti taip, kad kainos miestiečiams trijų metų laikotarpyje nebūtų didinamos.

A. Kaveckis siūlo „įpareigoti AB „Klaipėdos vanduo“ artimiausiu metu į savo veiklos planą įtraukti Medelyno teritorijos urbanizavimą“.

J. Simonavičiūtė sako, kad visi turi savo planuose nusimatyti tinklų atvedimą į šitą rajoną.

G. Neniškis sako, kad Medelyno techninis projektas dar nėra patvirtintas, plano rengimas yra sustabdytas. AB „Klaipėdos vanduo“, kol nėra techninio projekto, pagrindo įtraukti investicinį projektą į savo planus, neturi. Teigia, kad ruošiant specialųjį planą, visos plėtros galimybės toje teritorijoje bus numatytos, o ruošiant techninį projektą – įvertintos.

NUSPRĘSTA. Pritarti sprendimo projektui. Priimti sprendimą dėl AB „Klaipėdos vanduo“ 2022–2024 metų veiklos plano patvirtinimo:

„1. Patvirtinti AB „Klaipėdos vanduo“ 2022–2024 metų veiklos planą (pridedama).

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 27, prieš – 0, susilaiko – 0.

15. SVARSTYTA. Nekilnojamojo turto pirkimas savivaldybės nuosavybėn.

Pranešėjas – E. Simokaitis, Turto valdymo skyriaus vedėjas.

A. Cesiulis informuoja, kad sprendimo projektą svarstė ir jam pritarė be pastabų Finansų ir ekonomikos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl nekilnojamojo turto pirkimo savivaldybės nuosavybėn:

„Pirkti Klaipėdos miesto savivaldybės nuosavybėn:

1. žemės sklypą, esantį Klaipėdos mieste (buvęs Lypkių k., sklypo Nr. 25), unikalus Nr. (*duomenys neskelbtini)*, kadastro Nr. (*duomenys neskelbtini*), žemės sklypo plotas – 0,1500 ha, už 19 000 Eur;

2. žemės sklypą, esantį Klaipėdos mieste (buvęs Lypkių k., sklypo Nr. 24), unikalus Nr. (*duomenys neskelbtini*), kadastro Nr. (*duomenys neskelbtini*), žemės sklypo plotas – 0,6500 ha, už 78 015 Eur;

3. žemės sklypą, esantį Klaipėdos mieste (buvęs Lypkių k., sklypo Nr. 23-1), unikalus Nr. (*duomenys neskelbtini)*, kadastro Nr. (*duomenys neskelbtini*) , žemės sklypo plotas – 1,0000 ha, už 114 660 Eur.“.

BALSUOTA: už – 26, prieš – 0, susilaiko – 0.

16. SVARSTYTA. Klaipėdos miesto savivaldybės tarybos 2012 m. kovo 29 d. sprendimo Nr. T2-91 „Dėl Klaipėdos miesto savivaldybės panaudai perduodamo turto sąrašo patvirtinimo“ pakeitimas.

Pranešėjas – E. Simokaitis, Turto valdymo skyriaus vedėjas.

A. Cesiulis informuoja, kad sprendimo projektą svarstė ir jam pritarė be pastabų Finansų ir ekonomikos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2012 m. kovo 29 d. sprendimo Nr. T2-91 „Dėl Klaipėdos miesto savivaldybės panaudai perduodamo turto sąrašo patvirtinimo“ pakeitimo:

„1. Pakeisti Klaipėdos miesto savivaldybės panaudai perduodamo turto sąrašą, patvirtintą Klaipėdos miesto savivaldybės tarybos 2012 m. kovo 29 d. sprendimu Nr. T2-91 „Dėl Klaipėdos miesto savivaldybės panaudai perduodamo turto sąrašo patvirtinimo“:

1.1. papildyti 143 punktu:

|  |  |  |  |  |
| --- | --- | --- | --- | --- |
| „ | 143. | Paryžiaus Komunos g. 16A, Klaipėda,pastatas – daugiafunkcis sporto paslaugų centras,unikalus Nr. 2197-2003-2014, pažymėjimas plane – 1U2b,patalpų žymėjimo indeksai: dalis R1-1 (19,69 kv. m), dalis R-7 (3,03 kv. m), dalis 1-1 (5,78 kv. m) dalis 1-22 (57,04 kv. m), nuo 1‑24 iki 1-32, dalis 1-33 (43,12 kv. m), nuo 1-34 iki 1-36, nuo 1-43 iki 1-46, 1-48, dalis 1-49 (20,73 kv. m), nuo 1-51 iki 1-53 | 372,37 | “; |

1.2. papildyti 144 punktu:

|  |  |  |  |  |
| --- | --- | --- | --- | --- |
| „ | 144. | Pylimo g. 2A, Klaipėda,pastatas – poterna,unikalus Nr. 4400-2407-7041, pažymėjimas plane – 1C1/p | 124,63 | “. |

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 26, prieš – 0, susilaiko – 0.

17. SVARSTYTA. Mokyklinio autobuso perdavimas pagal panaudos sutartį.

Pranešėjas – E. Simokaitis, Turto valdymo skyriaus vedėjas.

NUSPRĘSTA. Pritarti sprendimo projektui. Priimti sprendimą dėl mokyklinio autobuso perdavimo pagal panaudos sutartį:

„1. Perduoti penkerių metų terminui Klaipėdos „Medeinės“ mokyklai laikinai neatlygintinai valdyti ir naudotis pagal panaudos sutartį Klaipėdos miesto savivaldybės patikėjimo teise valdomą, valstybei nuosavybės teise priklausantį materialųjį turtą – mokyklinį autobusą „Mersedes-Benz Sprinter-311 CDI“, M2 klasės, identifikavimo Nr. WDB9066351S111748, valstybinis Nr. CCL 673, kurio įsigijimo vertė – 33 713,80 Eur, likutinė vertė 2022-01-01 – 0,00 Eur, mokinių pervežimui.

2. Pavesti Klaipėdos miesto savivaldybės administracijos direktoriui pasirašyti sprendimo 1 punkte nurodyto turto panaudos sutartį su Klaipėdos „Medeinės“ mokykla.

3. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 27, prieš – 0, susilaiko – 0.

18. SVARSTYTA. Savivaldybės būsto pardavimas.

Pranešėjas – E. Simokaitis, Turto valdymo skyriaus vedėjas.

A. Cesiulis informuoja, kad sprendimo projektą svarstė ir jam pritarė be pastabų Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl savivaldybės būsto pardavimo:

„Parduoti A. B. savivaldybei nuosavybės teise priklausantį 64,27 kv. metro ploto būstą Baltijos pr. 107-*(duomenys neskelbtini)*, Klaipėda, unikalus Nr. *(duomenys neskelbtini),* namo statybos metai – 1993, kaina – 64 080,00 Eur (šešiasdešimt keturi tūkstančiai aštuoniasdešimt eurų 00 ct), iš jų 80,00 Eur (aštuoniasdešimt eurų 00 ct) – už būsto vertės nustatymą.“.

BALSUOTA: už – 26, prieš – 0, susilaiko – 0.

19. SVARSTYTA. Klaipėdos miesto savivaldybės tarybos Kontrolės komiteto 2022 metų veiklos programos patvirtinimas.

Pranešėjas – A. Vaitkus, Kontrolės komiteto pirmininkas, pristato sprendimo projektą.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos Kontrolės komiteto 2022 metų veiklos programos patvirtinimo:

„Patvirtinti Klaipėdos miesto savivaldybės tarybos Kontrolės komiteto 2022 metų veiklos programą (pridedama).“.

BALSUOTA: už – 27, prieš – 0, susilaiko – 0.

Posėdžio pabaiga – 12.20 val.

Savivaldybės meras Vytautas Grubliauskas

Savivaldybės mero pavaduotojas Arvydas Cesiulis

Savivaldybės tarybos ir mero sekretorius Modestas Vitkus

V. Palaimienė,

2022-01-28